Wisława Szymborska
D'Wisława Szymborska, Maria Wisława Anna Szymborska, gebuer den 2. Juli 1923 zu Bnin, haut e Quartier vu Kórnik, bei Poznań, a gestuerwen den 1. Februar 2012 zu Krakau, war eng polnesch Lyrikerin an Essayistin. 1996 krut si de Literaturnobelpräis.

Bis 1966 war d'Szymborska Member vun der Polnescher Vereenegter Aarbechterpartei. Méi spéit huet si sech vum Sozialismus distanzéiert. An den 1980er Joren huet si sech an der oppositioneller, deelweis verbuedener, Gewerkschaft Solidarność engagéiert an huet un der polnescher Samizdat-Publikatioun Arka an un der Exilzäitschrëft Kultura, déi zu Paräis erauskoum, matgeschafft.

Vun 1953 bis 1981 war si Mataarbechterin vun der Krakauer Literaturzeitschrift Życie Literackie, an där d'Serie vun hiren Essaye Lektury nadobowiązkowe (Fakultativ Lecture) erauskoum, déi duerno och e puermol a Buchform publizéiert gouf.

Wierk

Präisser an Auszeechnungen
1991 krut d'Szymborska de Goethe-Präis, 1995 den Herder-Präis. Am Mee 1995 huet d'Universitéit vu Poznań si mat engem Éieredoktorat ausgezeechent. 1996 krut d'Wislawa Szymborska de Präis vum polnesche PEN Club an den Nobelpräis fir Literatur. 2001 gouf si Éieremember vun der American Academy of Arts and Letters. Am Joer 2011 gouf si mam héchste polnesche Staatspräis ausgezeechent - dem Uerde vum Wäissen Adler.

Um Spaweck 

Nobelpräisdréier fir Literatur
Polnesch Auteuren
Gebuer 1923
Gestuerwen 2012
Goethepräis vun der Stad Frankfurt am Main